આપણે નાનપણથી સાંભળતા આવ્યા છીએ કે ભારત એક કૃષિપ્રધાન દેશ છે.પરંતુ સવાલ એ થાય કે આઝાદીના ૭૦-૭૦ વર્ષ પછી પણ ભારતનો ખેડૂત દુ:ખી શા માટે ? વર્ષોથી દેશમાં ખેડૂતોને નામે અનેક યોજનાઓ આવી,અબજો રૂપિયાના જંગી બજેટની ફાળવણીઓ પણ થઇ પરંતુ વાસ્તવમાં ખેડૂતોને તેનો લાભ મળ્યો નહિ.કોંગ્રસના ભૂતપૂર્વ વડાપ્રધાન શ્રી રાજીવ ગાંધીએ તો જાહેરમાં આ વાત સ્વીકારી હતી કે તેના રાજમાં દિલ્હી થી નીકળેલો ૧ રૂપિયો ગામડા સુધી પહોંચતાં પહોંચતાં ૧૫ પૈસા થઇ જાય છે.પરંતુ આજે દ્રઢ રાજકીય ઇચ્છાશક્તિને લીધે ટેકનોલોજીની મદદ થી હવે આ સ્થતિ બદલી ગઈ છે.આજે વર્ષો પછી ભારતને એક પ્રમાણિક અને ઈમાનદાર સરકાર મળી છે.જેના માટે દેશની જનતાનું હિત સર્વોપરી છે.